**Ako robiť výskumné interview – zhrnutie**

**Príprava na rozhovor**

* Vopred dohodnite čas a (podľa možností nerušené) miesto.
* Stručne vysvetlite, čoho sa rozhovor bude týkať (respondent má možnosť pohľadať podklady).
* Oboznámte sa s protokolom (poznajte znenie a približné poradie otázok).
* Na rozhovor si doneste: 1. protokol, 2. informovaný súhlas (tlačivo), 3. prezenčku (tlačivo), 4. nahrávacie zariadenie a písacie potreby / niečo na poznámky. Môžete si priniesť aj hand-out.
* Skontrolujte, či nahrávacie zariadenie funguje ako má !
* Ideálne choďte na rozhovor v dvojici. (+ doniesť laptop na zápis)

**Pred začatím rozhovoru**

* Upokojte respondenta (každá odpoveď je v poriadku).
* Vybavte dokumentáciu (podpis prezenčky a informovaného súhlasu).
* Vlastnými slovami zhrňte podstatu informovaného súhlasu.
* Zaistite si súhlas s nahrávaním (ak ho ešte nemáte) a spustite nahrávanie.

**Počas rozhovoru**

* Snažte sa, aby otázky z protokolu boli na konci rozhovoru zodpovedané.
* Sledujte si čas – málokto vám venuje viac než 40 minút času.
* Usmerňujte respondenta, ak odbočí od tém, ktoré sú predmetom rozhovoru.
* Klaďte otvorené, jasné a nenavádzajúce otázky / vždy len 1 otázku.
* Dávajte pozor, či respondent dostatočne zodpovedal otázku. Ak nie, dopytujte sa / poproste ho, aby vám povedal viac.
* Je možné, že ku koncu rozhovoru / po tom ako vypnete nahrávanie, vám respondent povie viac ako počas rozhovoru. Zapíšte si to čím skôr.

**Po rozhovore**

* Záznam urobte do poskytnutého tlačiva.
* *(Ak ste robili záznam počas rozhovoru)* Skontrolujte záznam podľa nahrávky a podľa potreby ho doplňte / opravte.
* *(Ak ste nerobili záznam)* Urobte záznam podľa nahrávky. Neprepisujte doslovne, ale buďte detailný.
* Nesnažte sa do zápisu vnášať vlastné interpretácie.
* Nezabudnite do záznamu uviesť aj otázky – musí byť jasné, na akú otázku respondent odpovedá.
* Uchovávanie a zverejnenie dát – dáta uchovávajte tak, aby k nim nemali prístup iné osoby. Mená respondentov a zápis z rozhovoru by ideálne nemali byť spolu v jednom súbore.
* Nezabudnite, že zistenia z rozhovoru sú dôverné, neporušte anonymitu svojich respondentov.

***Ciele výskumu***

* Získať podrobnejšie dáta o priebehu participatívne tvorených politík na vybraných odboroch jednotlivých VÚC
* Porovnať dáta z rôznych informačných zdrojov (vedúci a riaditelia vs. zamestnanci)
* Porozumieť skúsenostiam s participatívnou praxou z pohľadu zamestnancov VÚC

***Výskumné otázky***

1. Akým spôsobom sa realizujú participatívne procesy pri tvorbe politík na danom odbore?
2. Sú to typické príklady zapájania verejnosti alebo skôr výnimky?
3. Ako zamestnanci celkovo hodnotia participatívnu prax na svojom odbore a kde vidia priestor na zlepšenie?
4. Čo je podľa zamestnancov potrebné na to, aby sa súčasná prax tvorby politík na ich odbore zmenila k lepšiemu?
5. Existujú nejaké rozdiely v perspektíve zamestnancov a vedúcich odborov?

Pozn.: výskumné otázky a ciele môžete doplniť podľa vlastných potrieb (t.j. aké dáta / informácie potrebujete na to, aby ste mohli dokončiť diagnostiku vašej VUCky?)

Vlastné výskumné otázky (doplniť podľa potreby):